वनों के संरक्षण के लिए ज्यादा-से-ज्यादा पौधे लगाए जाएं। मनुष्य को स्वस्थ वातावरण प्रदान करने में वनों का महत्वपूर्ण योगदान है। दरअसल, पेड़-पौधे प्रकृति में गैसों का संतुलन बनाए रखने के साथ-साथ वर्षा कराने में भी सहायक होते हैं। इसके साथ ही वे दुर्लभ जीव-जंतुओं का आवास भी होते हैं। इसलिए इनका संरक्षण बहुत जरूरी है क्योंकि इनसे हमें खाने के लिए फल और सब्जियों के अलावा इमारती लकड़ियां, औषधि व ईंधन आदि भी मिलता है। इसलिए यह जरूरी है कि वनों के संरक्षण के लिए इनकी अंधाधुंध कटाई पर रोक लगाई जाए और ज्यादा-से-ज्यादा पौधे लगाए जाएं।